
NEGYVENAMOJO PASTATO – PERĖJIMO POSTO PIRKIMO, NESKELBIAMŲ DERYBŲ BŪDŲ, KOMISIJA

Duomenys kaupiami ir saugomi Juridinių asmenų registre, kodas 188771865


ATASKAITA
DĖL PASTATO – PERĖJIMO POSTO, ESANČIO TILŽĖS G. 74 A, ŠIAULIUOSE, PIRKIMO
2025 m. spalio 2 d.
Šiauliai

Perkančioji organizacija: Šiaulių miesto savivaldybės administracija (kodas 188771865), adresas Vasario 16-osios g. 62, Šiauliai, tel. (+370 41) 596 290.
Pirkimo objektas: Pastatas – perėjimo postas, esantis Tilžės g. 74A, Šiauliuose (unikalus numeris 2996-2017-9026, žymėjimas plane 2B1p, bendras plotas 9,84 kv. m).
Pirkimo būdas: Šiaulių miesto savivaldybės administracijos direktoriaus 2025 m. balandžio 15 d. įsakymu Nr. A-380 „Dėl negyvenamojo pastato – perėjimo posto pirkimo, neskelbiamų derybų būdu, komisijos sudarymo ir jos darbo reglamento patvirtinimo“ sudaryta Šiaulių miesto savivaldybės administracijos pastato – perėjimo posto, esančio Tilžės g. 74A, Šiauliuose, pirkimo komisija (toliau – Komisija) vykdė pastato – perėjimo posto, esančio Tilžės g. 74A, Šiauliuose, pirkimą neskelbiamų derybų būdu pagal Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašą, patvirtintą Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo patvirtinimo“.
Trumpas perkamo turto ir pirkimo sąlygų aprašymas: 
Pirkimas vykdomas siekiant įgyvendinti Šiaulių miesto savivaldybei Lietuvos Respublikos saugaus eismo automobilių keliais įstatyme nustatytas pareigas – užtikrinti vietinės reikšmės keliuose ir gatvėse saugias eismo sąlygas, įgyvendinti juose eismo saugumo priemones. Šiaulių miesto savivaldybės nuosavybėn įgytas pastatas – perėjimo postas, esantis Tilžės g. 74A, Šiauliuose, būtų nugriautas, tai leistų padidinti eismo saugumą, transporto priemonių pralaidumą, sumažintų eismo įvykių skaičių, oro taršą. Pastato – perėjimo posto įsigijimo lėšų šaltinis – Savivaldybės biudžeto lėšos. Komisija, vadovaudamasi pastato – perėjimo posto, esančio Tilžės g. 74A, Šiauliuose, pirkimo ekonominiu ir socialiniu pagrindimu, patvirtintu Šiaulių miesto savivaldybės tarybos 2024 m. rugsėjo 5 d. sprendimu Nr. T-347, Šiaulių miesto savivaldybės administracijos direktoriaus 2025-04-15 d. įsakymu Nr. A-380, parengė ir 2025 m. liepos 7 d. protokolu Nr. VAK-155 patvirtino pirkimo neskelbiamų derybų būdu sąlygas – Kvietimą dalyvauti neskelbiamose derybose. Kvietimas buvo išsiųstas kandidatei (duomenys neskelbtini).	 

Pasiūlymo pateikusios kandidatės rekvizitai (siūlomo pastato – perėjimo posto adresas):
. (duomenys neskelbtini), gyv. (duomenys neskelbtini)
2025 m. liepos 23 d. Komisijos posėdžio metu (protokolas Nr. VAK-166) buvo įvertintas gautas pasiūlymas. Gauti dokumentai atitiko neskelbiamų derybų dokumentuose nustatytus reikalavimus. Parduodamo pastato – praėjimo posto siūloma kaina – 7000,00 Eur (septyni tūkstančiai eurų, 00 centų). Komisija nusprendė kviesti kandidatę derėtis dėl siūlomo pirkti  pastato – perėjimo posto Tilžės g. 74A, Šiauliuose.
2025 m. rugpjūčio mėn. 21 d. buvo inicijuotas pastato – perėjimo posto Tilžės g. 74A, Šiauliuose, individualus turto vertinimas ir 2025 m. rugsėjo mėn. 16 d. gauta Nekilnojamojo turto vertinimo ataskaita,  kurioje nustatyta pastato rinkos vertė 5520 Eur (penki tūkstančiai penki šimtai dvidešimt eurų, 00 centų).
2025 m. rugsėjo 30 d. derybų  su kandidate (duomenys neskelbtini) metu siūlomo pirkti pastato – perėjimo posto Tilžės g. 74A, Šiauliuose, kaina buvo suderėta 5520,00 Eur (penki tūkstančiai penki šimtai dvidešimt eurų, 00 centų), (2025-09-30 posėdžio protokolas Nr. VAK-214). Kadangi individualus turto vertinimas buvo atliktas 2025 m. rugsėjo mėn. 16 d. ir suderėta kaina neviršija turto vertintojo nustatytos pastato – perėjimo posto rinkos vertės, Komisija nutarė derybas laikyti įvykusiomis ir patvirtinta derybų galutinė pastato – perėjimo posto kaina 5520,00 Eur (penki tūkstančiai penki šimtai dvidešimt eurų, 00 centų). 

PRIDEDAMA:
.Negyvenamojo pastato – perėjimo posto pirkimo, neskelbiamų derybų būdų, komisijos posėdžio 2025 m. liepos 7 d. protokolas Nr. VAK-155, 2lapai.
.Negyvenamojo pastato – perėjimo posto pirkimo, neskelbiamų derybų būdų, komisijos posėdžio 2025 m. liepos 23 d. protokolas Nr. VAK-166, 2 lapai.
.Negyvenamojo pastato – perėjimo posto pirkimo, neskelbiamų derybų būdų, komisijos posėdžio 2025 m. rugsėjo 30 d. protokolas Nr. VAK-214, 2 lapai.



Komisijos pirmininkė		Viktorija Dildaitė





SUSIPAŽINAU:
Administracijos direktorius                                                                                       Antanas Bartulis

